༈། ། བཅོམ་ལྡན་འདས་ཕྱག་ན་རྡོ་རྗེ་ལ་ཕྱག་འཚལ་ལོ། ། འཁྲུལ་འཁོར་བཅིང་བར་འདོད་ན། རེའུ་མིག་དང་པོར་ཡི་གེ་ཧཱུྃ། ། གཉིས་པ་ལ་ནི་ཡི་གེ་ཧཱུྃ། ། གསུམ་པ་བཛྲ་ཞེས་སུ་བཤད། ། རེའུ་མིག་ལྔ་པའི་ཡི་གེ་ནི། ། མཚན་ཉིད་དག་ཏུ་བསྒྲུབ་བྱའི་མིང་། ། སྲོག་སྙིང་སྲུང་སྙིང་དག་ཏུ། དག་ཏུ་བཅས་པ་བྲི། བསྐྲད་སྙིང་དག་ཏུ། སྲེག་སྙིང་དག་ཏུ་བཅས་པ་བྲི། ། ཞེས་སྦྱོར། ། དེ་ལྟར་རེ་མིག་ལྔ་རྫོགས་ནས། ། ཕྱི་རོལ་རེ་མིག་བཅུ་གཉིས་པ། ། དང་པོར་ཡི་གེ་ཨོཾ་སྤངས་ནས། ། དང་པོར་དེ་ནཱི་གཉིས་པར་ལམ། ། གསུམ་པར་བ་དང་བཞི་པར་ར། ། ལྔ་པ་དྷ་དང་དྲུག་པར་ར། ། བདུན་པར་རྡོ་རྗེའི་ཡི་གེ་སྟེ། ། བརྒྱད་པ་པཱ་དང་དགུ་པར་ཎི། ། བཅུ་དང་བཅུ་གཅིག་ཡི་གེ་ཧཱུྃ། ། བཅུ་གཉིས་པ་རུ་ཡི་གེ་ཕཊ྄། ། འཁོར་ལོ་རྫོགས་ནས་བསྒྲུབ་བྱ་ཡི། ། སྙིང་གར་གཞུག་པར་བྱ་བ་ཡིན། ། ཡང་ན་འཁོར་ལོ་རྩིབས་བཅུ་གཉིས། ། ལྟེ་བར་ཧཱུྃ་དང་བསྒྲུབ་བྱའི་མིང་། ། སྤེལ་ལ་དགོད་པར་བྱ་བ་ཡིན། ། འཁོར་ལོ་རྩིབས་ནི་བཅུ་གཉིས་ལ། ། ཨོཾ་དང་ཕཊ྄་ཀྱི་བར་དུ་ནི། ། ཡི་གེ་བཅུ་གསུམ་གནས་པ་ལ། ། ཧཱུྃ་གཅིག་དབུས་སུ་བཀོད་བྱས་ནས། ། ལྷག་མ་བཅུ་གཉིས་རྩིབས་ལ་དགོད། ། དེ་ལྟར་འཁོར་ལོ་རྫོགས་ནས་ནི། ། བསྒྲུབ་བྱའི་སྙིང་གར་བཅུག་བྱས་ལ། ། དགུག་དང་བཅིང་དང་གཏུབ་པར་བྱ། ། དེ་ལྟར་འཁོར་ལོ་བསྒྲུབས་ལ་བསྲེག་པར་ལས་སྦྱོར་མི་འདོད་ན། འཇིག་རྟེན་པའི་ལྷ་ཆེན་པོ་རྣམས་སམ། དབང་ཕྱུག་ཆེན་པོའི་ལིངྒའི་འོག་གམ། མཆོད་རྟེན་ཆེན་པོའི་འོག་ལ་སོགས་པར་གྲུ་གསུམ་བརྐོས་ལ་ཁམ་ཕོར་གསར་པ་ཁ་སྦྱར་དུ་གཞུག། ཕྱི་ནང་ཀུན་དུ་རྡོ་རྗེ་རྒྱ་གྲམ་བྲིས་ལ། རྡོ་རྗེ་གཏུན་གྱི་ནང་དུ་བཅུག་ལ་ཁ་རྡོ་རྗེའི་འདམ་གྱིས་བཀག་སྟེ་རྡོ་སྤྱིན་གྱིས་སྦྱར་བར་བྱའོ། ། ཡང་ན་ཁམ་ཕོར་གསར་པ་ཁ་སྦྱར་དུ་བཅུག་ལ་རྡོ་སྤྱིན་གྱིས་སྦྱར་བ་ལ་དགེ་འདུན་གྱི་གཙུག་ལག་ཁང་དུ་སྐོར་བ་བྱེད་པའི་གནས་སུ་སྦ་བར་བྱའོ། ། གལ་ཏེ་རང་ལ་གནོད་པ་བྱེད་པ་ལ་སོགས་པའི་ཕྱོགས་དེར་གཏེར་དུ་གཞུག་པར་བྱའོ། ། དེ་ཡང་ཁམ་ཕོར་གསར་པར་རིན་པོ་ཆེ་སྣ་བདུན། གསེར་དང་། དངུལ་དང་། ཟངས་དང་། ལྕགས་དང་། བྱེ་རུ་དང་། དུང་དང་། མུ་ཏིག་དང་བཅས་སྦས་ནས་བདེན་པ་བདར་ཞིང་གཏོར་མ་བཏང་ན་གནོད་པ་ཞི་བར་འགྱུར་རོ། ། ཡང་ན་ཁམ་ཕོར་གྱི་ནང་དུ་འབྲས་བུ་གསུམ་སྦས་པ་དང་། བིལ་བ་དང་། ཏར་ཀ་དང་། གླ་གོར་ཞོ་ཤ་དང་། ཛཱ་ཏི་ཕ་ལ་དང་། གུར་གུམ་དང་། ལི་ཤི་དང་། ནཱ་ག་གེ་སར་དང་། ནཱ་ག་པུཥྤ་དང་། དབང་པོ་ལག་པ་དང་། རས་སྐུད་དམར་པོ་རྣམས་བཅུག་ནས་གནས་དེར་མེ་ཏོག་གི་ཁང་བུ་དང་གདུགས། བ་དན་བྱས་ནས་མཆོད་པ་བྱས་ན་ནད་ཐམས་ཅད་ཞི་བར་འགྱུར་རོ། ། ཡང་ན་ཟངས་མའི་གླང་བུ་བྱས་ལ་དེའི་ཁོང་པ་དངུལ་ཆུས་བཀང་ལ་གཞུག་པའམ། མ་རྙེད་ན་རྫ་མས་གླང་བུའི་གཟུགས་བྱས་ལ་མངར་གསུམ་གྱིས་བཀང་ནས་བཅུག་ན་གནོད་པ་ཞི་བར་འགྱུར་རོ། ། ཡང་ན་དེ་བཞིན་གཤེགས་པའི་སྐུ་གདུང་རིང་བསྲེལ་དྲག་པོ་ལ་སཱཙྪ་དཀར་ནག་གི་སཱཙྪ་ལས་སྦྱོར་རོ། ། དང་བཅས་པའི་མཆོད་རྟེན་སོ་བཏང་བའི་ནང་དུ་བཅུག་ན་གནོད་པ་ཞི་བར་འགྱུར་རོ། ། ཡང་ན་དུད་འགྲོ་ཡིད་དུ་འོང་བའི་མགུལ་དུ་ཡན་ལག་རྣམས་ལ་གོས་སྔོན་ཅན་གྱི་སྔགས་ཀྱིས་སྐུད་པ་སྔོན་པོ་ལ་བརྒྱ་རྩ་བརྒྱད་བསྔགས་ལ་དར་སྣ་མཐོ་གང་པ་ལྔ་བཏགས་ཏེ་བདེན་པ་བདར་ནས་གང་དགོས་པ་དང་བཅས་པའི་གདོན་དེ་ལ་བསྔོས་གཏོར་མ་བཏང་ན་གནོད་པ་ཞི་བར་འགྱུར་རོ། ། དེ་ལྟར་རྟེན་འབྲེལ་གྱི་མཐུས་བཟློག་པའི་ཐབས་ལྔ་བསྟན་ཏེ། རྫས་དང་སྔགས་དང་སྨན་གྱི་འཁྲུལ་འཁོར་རྫོགས་སོ། །